C 229/13

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 229/06)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”RUCHÈ DI CASTAGNOLE MONFERRATO”

Viitenumero: PDO-IT-A1258-AM03

Tiedonannon päivämäärä: 4.5.2020

HYVÄKSYTYN MUUTOKSEN KUVAUS JA PERUSTELUT

1. Riserva-tuotetyypin lisääminen

Kuvaus: Lisätään viiniluokka ”Ruchè di Castagnole Monferrato Riserva”.

Perustelut: Vaikka SAN-nimityksellä ”Ruchè di Castagnole Monferrato” saa nykyisin tuottaa ainoastaan tavanomaisia viiniluokan ”Ruchè di Castagnole Monferrato” -viinejä, paikalliset tuottajat ovat jo pitkään kypsyttäneet ja vanhentaneet kyseisiä viinejä säiliöissä ja puutynnyreissä. Saadun kokemuksen perusteella on sen vuoksi päätetty tarkentaa viinin luokitusta ottamalla käyttöön merkintä ”Riserva”, joka tarkoittaa, että tällaisia viinejä on kypsytettävä vähintään 24 kuukautta, josta vähintään 12 kuukautta puisissa astioissa. Tämän arvostetun laatuviinin aistinvaraiset ominaisuudet kehittyvät kypsytysprosessiin aikana ja tuovat viiniin monivivahteisuutta, hienostuneisuutta ja täydellisen tasapainoisen koostumuksen, jotka ilmenevät maussa täyteläisyytenä ja pitkään viipyvänä jälkimakuna ja antavat sille pehmeää tanniinisuutta. SAN-nimityksen piiriin lisätään näin ollen kyseinen tarkemmin määriteltyjen viinien laatuluokka, joka on erittäin arvostettu kuluttajien keskuudessa myös EU:n ulkopuolella, erityisesti Japanissa ja Yhdysvalloissa. Muutos koskee tuote-eritelmän 1, 4, 5, 6 ja 7 artiklaa sekä yhtenäisen asiakirjan 4 kohtaa.

2. Enimmäistuotokset

Kuvaus: Hehtaarikohtainen viinituotos on lisätty uuden laatuluokan (Riserva).

Perustelut: Uuden laatuluokan – ”Ruchè di Castagnole Monferrato Riserva” – lisääminen edellyttää viinituotoksen määrittämistä. Kyseiseen laatuluokkaan sovelletaan samoja rajoja kuin tavanomaiseen viiniin eli 9 tonnia viinirypäleitä ja 63 hehtolitraa viiniä hehtaarilta. Tämä hyvin alhainen tuotos soveltuu myös Riserva-tyypin viineille. Koska SAN-nimityksen tuottajat pyrkivät jatkuvasti parantamaan tämän kypsyttämiseen tarkoitetun viinin laatuominaisuuksia, tuotos jää usein tätäkin alhaisemmaksi. Muutos koskee yhtenäisen asiakirjan 5 kohdan b alakohtaa (Enimmäistuotokset) ja tuote-eritelmän 4 ja 5 artiklaa.

3. Viininvalmistusmenetelmät

Kuvaus: Ruchè di Castagnole Monferrato Riserva -viiniluokan kypsytysajan määrittäminen

Perustelut: Tuote-eritelmään lisätään kyseisen viiniluokan kypsytysaika, joka on vähintään kaksi vuotta niiden punaviinien osalta, joista halutaan käyttää merkintää ”Riserva”.

Muutos koskee tuote-eritelmän 5 ja 7 artiklaa.

4. Viinien ominaisuudet

Kuvaus: Lisätään uuden Ruchè di Castagnole Riserva -laatuluokan ominaisuuksien kuvaus.

Perustelut: Uuden laatuluokan ”Ruchè di Castagnole Monferrato Riserva” lisäämisen vuoksi on tarpeen määrittää kulutukseen saatettavan viinin aistinvaraiset ja kemiallisten-fysikaaliset ominaisuudet.

Muutos koskee tuote-eritelmän 6 artiklaa (Nautittavaksi tarkoitettujen viinien ominaisuudet) ja yhtenäisen asiakirjan 4 kohtaa (Viinien kuvaus).

5. Perinteinen merkintä ”Riserva”

Kuvaus: Merkintä ”Riserva”

Perustelut: Viinin kuvauksessa ja merkinnöissä voidaan käyttää mainintaa ”Riserva”, jos viiniä on kypsytetty vähintään kahden vuoden ajan. Tämä viinityyppi miellyttää kuluttajia, jotka arvostavat tarkkaan kuvattuja ja hyvärakenteisia viinejä, jollaisia ovat SAN-tuotteen ”Ruchè di Castagnole Monferrato’Riserva” tuotantoalueella tuotetut viinit, joita on kypsytetty perinteiden mukaisesti säiliöissä ja puutynnyreissä. Samalla voidaan laajentaa markkinoille saatettavien viinien valikoimaa.

Muutos koskee yhtenäisen asiakirjan 1.3.2 kohdan b alakohtaa (Muut tiedot – Perinteiset merkinnät)

6. Sulkemismekanismi

Viiniluokan ”Ruchè di Castagnole Monferrato” osalta luonnonkorkin sijaan voidaan nykyään käyttää kaikkia voimassa olevassa lainsäädännössä sallittuja sulkemismekanismeja, kruunukorkkia lukuun ottamatta. Tämä antaa joustavuutta kokeilla uusia sulkemismekanismeja ja niiden pääsyä eri markkinoille niin EU:ssa kuin sen ulkopuolella.

Kun kyseessä on viiniluokka Ruchè di Castagnole Monferrato Riserva, sulkemiseen voidaan käyttää ainoastaan yhdestä palasta valmistettua luonnonkorkkia, koska sen katsotaan soveltuvan parhaiten tämän erikoistuotteen arvon ja laadun esiin tuomiseen.

Muutos koskee eritelmän 8 artiklaa ja yhtenäisen asiakirjan 9 kohtaa (Merkintöjä koskevat lisämääräykset)

7. Muodolliset muutokset

— – Eritelmän 6 artiklan 2 kohta on poistettu, koska asiaa koskeva lainsäädäntö ei enää ole voimassa.

— – Eritelmän 10 artiklassa tarkoitettuja viittauksia valvontaelimen tietoihin on tarkistettu.

— – Yhtenäinen asiakirjan 1.2.1 kohdassa olevia tuottajaryhmittymän (Consorzio di Tutela) yhteystietoja on tarkistettu.

YHTENÄINEN ASIAKIRJA

1. Tuotteen nimi

Ruchè di Castagnole Monferrato

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Ruchè di Castagnole Monferrato, myös viinitila tai paikannimi voidaan mainita

Väri: Rubiininpunainen, häivähdys violettia, mahdollisesti myös

oranssin vivahteita

Tuoksu: voimakas, viipyvä, hieman aromaattinen ja mausteinen,

asianmukaisen kypsytyksen jälkeen myös mausteinen

Maku: kuiva, pyöreä, harmoninen, joskus hieman tanniininen,

keskitäyteläinen, jälkimaku kevyesti aromaattinen, joskus puumaisia

vivahteita

Kokonaisalkoholipitoisuus vähintään: 12,5 til-%

Sokeriton uutos vähintään: 21 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,0 grammaa ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Ruchè di Castagnole Monferrato Riserva

Väri: rubiininpunainen, oranssiin vivahtava

Tuoksu: voimakas, viipyvä, hieman aromaattinen ja mausteinen

Maku: kuiva, pyöreä, tasapainoinen, mahdollisesti hieman tanniininen, keskitäyteläinen, jälkimaku kevyesti aromaattinen, puumaisia vivahteita

Kokonaisalkoholipitoisuus vähintään: 12,5 til-%; ”vigna”-merkinnällä (viinitila tai paikannimi) varustettujen viinien osalta vähintään 12,5 til-%

Vähimmäishappopitoisuus: 4,0 g/l

Sokeriton uutos vähintään: 21,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,0 Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Ei ole.

b. Enimmäistuotokset

Ruchè di Castagnole Monferrato

63 hehtolitraa hehtaaria kohden

Ruchè di Castagnole Monferrato Riserva

63 hehtolitraa hehtaaria kohden

6. Rajattu maantieteellinen alue

Tuotantoalue sijaitsee Piemonten alueella Astin maakunnassa ja käsittää seuraavat kunnat: Castagnole Monferrato, Grana, Montemagno, Portacomaro, Refrancore, Scurzolengo ja Viarigi.

7. Pääasiallinen rypälelajike / pääasialliset rypälelajikkeet

Barbera N.

Brachetto N.

Ruchè N.

8. Yhteyden/yhteyksien kuvaus

”Ruchè di Castagnole Monferrato DOCG”

DOCG-nimityksen piiriin kuuluvat seitsemän kuntaa muodostavat pienen viininviljelyalueen siinä Montferraton alueen osassa, joka kuuluu Astin maakuntaan Tanarojoen vasemmalla rannalla.

Alueella on loivia kukkuloita, sen maaperä muodostuu sekä Montferraton merkelimaasta että Astissa esiintyvistä plioseenikauden hiekkakerrostumista,

ja siellä kasvaa kotoperäinen rypälelajike, Ruchè,

jota ei tavata muualla. Kyseisen lajikkeen hyödyntämisen

ja paikallisten kuivien ja korkealaatuisten viinien viljelyperinteen vaalimisen

katsotaan pitkälti olevan Castagnolessa1960-luvulla toimineen kirkkoherra Luigi Caudan ansiota.

9. Olennaiset lisäedellytykset (pakkaaminen, merkinnät, muut vaatimukset)

Sulkemismekanismi

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Viiniluokan ”Ruchè di Castagnole Monferrato” osalta voidaan käyttää kaikkia voimassa olevassa sääntelyssä sallittuja sulkemismekanismeja, kruunukorkkia lukuun ottamatta.

Riserva-merkinnällä varustetun Ruchè di Castagnole Monferrato -viinin sulkemiseen voidaan käyttää ainoastaan yhdestä palasta valmistettua luonnonkorkkia.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/15369

(1) EUVL L 9, 11.1.2019, s.2.